ฉบับร่าง:ดัชเชสโซฟี ชาร์ล็อตต์ในบาวาเรีย

ดัชเชสโซฟี ชาร์ล็อตต์ในบาวาเรีย หรือ เจ้าหญิงโซฟี ชาร์ล็อตต์ ดัชเชสแห่งอาล็องซง (พระนามเต็ม: โซฟี ชาร์ล็อตต์ เอากุสเทอ; 22 กุมภาพันธ์ พ.ศ. 2390 – 4 พฤษภาคม พ.ศ. 2440) ทรงเป็นเจ้าหญิงแห่งบาวาเรีย ตั้งแต่แรกประสูติ และทรงเป็นเจ้าหญิงแห่งออร์เลอ็อง และ ดัชเชสแห่งอาล็องซง จากการเสกสมรส ทั้งยังเป็นพระขนิษฐาในจักรพรรดินีเอลีซาเบ็ทแห่งออสเตรีย และอดีตพระคู่หมั้นของ พระเจ้าลูทวิชที่ 2 แห่งบาวาเรีย 

**พระประวัติ**
ดัชเชสโซฟี ชารฺล็อตต์ ประสูติเมื่อปี พ.ศ. 2390 พระบิดาคือ ดยุกมัคซีมีลีอาน โยเซ็ฟในบาวาเรีย และพระมารดา คือเจ้าหญิงลูโดวีกาแห่งบาวาเรีย ทรงมีพระพี่น้องหลายพระองค์ โดยพระองค์ที่สำคัญและทรงอิทธิพลคือ จักรพรรดินีเอลีซาเบ็ทแห่งออสเตรีย พระโสทรเชษฐภคินี

**เสกสมรส**
ในปี พ.ศ. 2404 เมื่อ ดัชเชสมาธิลด์ ลูโดวิกาในบาวาเรีย พระเชษฐภคินีทรงเสกสมรส พระบิดาและพระมารดา ทรงหาคู่หมั้นที่สมพระเกียรติ และนั่นคือ พระเจ้าลูทวิชที่ 2 แห่งบาวาเรีย และงานหมั้นถูกจัดขึ้นเมื่อวันที่ 22 มกราคม พ.ศ. 2410 แต่หลังจากพระเจ้าลูทวิชที่ 2 ทรงเลื่อนงานราชาภิเษกสมรสครั้งแล้วครั้งเล่า ทำให้การหมั้นหมายของทั้งคู่ ยุติลงในเดือนตุลาคมปีนั้น อีกประการคือ พระเจ้าลูทวิชที่ 2 ดูเหมือนจะทรงรักร่วมเพศ (พระเจ้าทูทวิชที่ 2 มิได้ราชาภิเษกสมรสกับสตรีใดเลยตลอดพระชนม์ชีพของพระองค์) ต่อมา พระองค์เองทรงชอบพอกับ เอ็ดการ์ ฮันฟ์สเตนเกิล ช่างภาพประจำราชสำนัก
โดยพระบิดาและพระมารดาของพระองค์ ทรงเลือกว่าที่พระสวามีในอนาคตให้ อาทิ อาร์ชดยุกลูทวิช วิคทอร์แห่งออสเตรีย (พระโสทรานุชาของจักรพรรดิฟรันทซ์ โยเซ็ฟที่ 1 แห่งออสเตรีย และ จักรพรรดิมัคซีมีลีอานที่ 1 แห่งเม็กซิโก) , พระเจ้าลูอิชที่ 1 แห่งโปรตุเกส และ ดยุกฟิลิปป์แห่งเวือร์เทิมแบร์ค ซึ่งพระองค์ทรงไม่เลือกใครเลย
ต่อมาพระองค์ได้เสด็จไปประทับกับ อมาลี เอากุสเทอแห่งบาวาเรีย สมเด็จพระราชินีแห่งซัคเซิน พระมาตุจฉา (ป้าฝ่ายแม่) ในฐานะของพระมเหสีในพระเจ้าจอห์นแห่งซัคเซิน ซึ่งพระองค์ได้ทรงพบกับ เจ้าชายแฟร์ดีนันด์ ดยุกแแห่งอาล็องซง พระสวามีในอนาคต และได้เสกสมรสกันเมื่อวันที่ 28 กันยายน พ.ศ. 2411 พระองค์รับพระราชทานพระอิสริยยศที่ เจ้าหญิงออร์เลอ็อง ดัชเชสแห่งอาล็องซง พระชายา ทั้งคู่ มีพระบุตร 2 พระองค์ คือ
#เจ้าหญิงหลุยส์แห่งบาวาเรีย
#เจ้าชายเอ็มมานูเอล ดยุกแห่งเวนมอนต์
ภายหลังการเสกสมรส พระองค์ ทรงเข้ากับครอบครัวของพระสวามีได้อย่างดียิ่ง เจ้าหญิงวิคโทรีอาแห่งซัคเซิน-โคบวร์คและโกทา ผู้เป็นพระมารดาของพระสวามี ผู้เป็นพระญาติใน สมเด็จพระราชินีนาถวิกตอเรีย ทรงใรักใคร่พระองค์ยิ่ง
พระองค์สิ้นพระชนม์เมื่อวันที่ 4 พฤษภาคม พ.ศ. 2440 ขณะมีพระชันษา 50 ปี จากเหตุการไฟไหม้ โดยการระบุพระองค์ในเหตุการณ์นั้นยากมาก ด้วยพระวรกาย (ร่างกาย) ไหม้เป็นสีดำ โดยทางคณะแพทย์ได้พิสูจน์อัตลักษณ์นานถึง 2 ชั่วโมง จึงสามารถระบุพระองค์ได่ เนื่องจากการอุดพระทนต์ (อุดฟัน) ของพระองค์ด้วยทองคำ แท้ พระองค์จึงกลายเป็นบุคคลกลุ่มแรกๆในยุคนั้น ที่พิสูจน์อัตลักษณ์ด้วยวิธิที่ทันสมัย

**บรรณานุกรม**
  Cite book | first=Erika | last=Bestenreiner | title=Sisi und ihre Geschwister | trans-title=Sisi and her siblings | edition=2nd | publisher=Piper | location=Munich | year=2003 | isbn=3-492-24006-2 | language=de -  Cite book | first=Bernhard | last=Graf | title=Sisis Geschwister | trans-title=Sisi's siblings | publisher=Allitera | location=Munich | year=2017 | isbn=978-3-86906-977-7 | language=de -  Cite book | first=Christian | last=Sepp | title=Sophie Charlotte. Sisis leidenschaftliche Schwester | trans-title=Sophie Charlotte. Sisi's passionate sister | publisher=Allitera | location=Munich | year=2023 | isbn=978-3-96233-366-9 | language=de -  Cite book | first1=Hermann | last1=von Witzleben | first2=Ilka | last2=von Vignau | title=Die Herzöge in Bayern. Von der Pfalz zum Tegernsee | trans-title=The dukes in Bavaria. From the Palatinate to Tegernsee | location=Munich | date=1976 | isbn=3-7913-0394-5 | language=de 
2433
หมวดหมู่:ราชวงศ์วิทเทิลส์บัค
หมวดหมู่:เจ้าหญิงบาวาเรีย
หมวดหมู่:ดัชเชสในบาวาเรีย
หมวดหมู่:ราชวงศ์ออร์เลอ็อง
หมวดหมู่:ราชวงศ์ฝรั่งเศส
หมวดหมู่:เจ้าหญิงฝรั่งเศส
หมวดหมู่:เสียชีวิตจากไฟ